《同施愚山陪祀郊坛》
清代·李之芳

太乙瑶坛接露台，龙旌遥拂翠华来。仙韶细度云门奏，玉殿初明泰畤开。

千尺炉烟天外转，九重黻佩月中回。祠官解有登封意，独向《甘泉》拥赋才。

作者简介：（1622—1694）清山东武定人，号邺园。顺治四年进士。授金华府推官，以卓异擢刑部主事，累迁为御史。康熙间，进左副都御史。在台十三年，所上奏章皆有关治体。十二年以兵部侍郎总督浙江军务。次年，耿精忠反，之芳督诸将扼衢州，大小百四十余战。寻以兵部尚书调吏部，授文华殿大学士，卒谥文襄。有《棘听集》等。